Varla svaravert – en þó verður að árétta vissa hluti

Hér fáum við rök sem eru komin beint frá landránsmönnum í Ísrael og það er greinilegt á viðbrögðunum að þau vekja furðu. Þetta eru rök nýlendukúgara.

Meðal annars er þarna talað um að Íslendingar „haldi með“ Palestínumönnum.

En auðvitað er enginn að halda með neinum. Íslendingar eru friðsöm þjóð sem hefur skömm á kúgun, ofbeldi og manndrápum. Þegar við horfum á almenna borgara stráfellda með fullkomnustu vígvélum samtímans þá ofbýður okkur – að minnsta kosti flestum.

Þarna eru líka rökin um að Hamas-liðar tefli fram óbreyttum borgurum sem einhvers konar lifandi skjöldum.

En staðreyndin er sú að Gaza svæðið er eitt hið þéttbýlasta í heimi. Ef menn hella sprengjum þar yfir er öruggt að mannfall meðal óbreyttra borgara verður mikið.

Það er ótrúleg mannfyrirlitning sem felst í því að halda því fram að konur og börn Palestínu láti drepa sig eins og upp á sport – þegar verið er að skjóta á skóla og sjúkrahús. Þetta eru síðustu fréttirnar, fjöldi fólks er drepinn í skóla á vegum Sameinuðu þjóðanna þar sem það hafði leitað skjóls.

Og síðan er hitt, að andúð á framferði Ísraels sé gyðingahatur. Þetta er eiginlega brjálæðislegur málflutningur. Var Albert Einstein, sem var mjög gagnrýninn á Ísrael, þá gyðingahatari? Eða þeir sem mótmæla framferði Ísraelssjórnar í Ísrael sjálfu? Ilan Volkov, aðalhjómsveitarstjóri Sinfóníuhljómsveitar Íslands, sem var framarlega í mótmælum í Tel Aviv í vikunni? Hið krítíska dagblað Haaretz?

Í þessu viðtali kom fram að gyðingar á Íslandi óttuðust um líf sitt. Er hægt að bulla meira? Ég hef hitt nokkuð af ferðamönnum frá Ísrael á Íslandi í sumar og ekki hef ég orðið var við að þeir teldu sig vera í lífshættu – Ísraelar eru reyndar líka fjölmennir á grísku eyjunum og þar hitti ég oft fólk þaðan.

Reyndar er það svo að það eru oft hinir frjálslyndari Ísraelar sem ferðast – þeir sem eru gagnrýnir á kúgunina og ofbeldið sem er beitt gegn Palestínumönnum.

En því miður hefur Palestínudeilan lengi eitrað út frá sér. Eins og ég hef áður sagt hefur hún eyðilagt Palestínu, en líka Ísrael. Ásjóna þess ríkis verður sífellt ógeðfelldari. Hún eitrar samskipti Bandaríkjanna við Mið-Austurlönd og nú er jafnvel farið að bera á óeirðum vegna hennar í borgum Evrópu.

Gyðingahatur, auðvitað þurfum við að vera á varðbergi gagnvart því. Framferði Ísraelsstjórnar er ekki gyðingum að kenna, ekki fremur en við kennum öllum múslimum um fasista eins og Al Queida eða Isis. En því miður er það svo að fólk af arabískum uppruna verður fyrir miklum óþægindum vegna þessa – þótt blásaklaust sé.

Málflutningurinn sem birtist í ívitnaðri grein er ótrúlegur. Í raun er þetta ekki svaravert, en því miður sér maður þetta nokkuð víða – sambland af heilaþvotti, mannfyrirlitningu, sjálfselsku og áróðri.

Loks er hér grein eftir Richard Seymour úr Guardian, hann segir frá stöðunum þar sem Hamasliðar fela sig – svo nauðsynlegt hefur verið fyrir Ísraela að skjóta.

They hid at the El-Wafa hospital.

They hid at the Al-Aqsa hospital.

They hid at the beach, where children played football.

They hid at the yard of 75-year-old Muhammad Hamad.

They hid among the residential quarters of Shujaya.

They hid in the neighbourhoods of Zaytoun and Toffah.

They hid in Rafah and Khan Younis.

They hid in the home of the Qassan family.

They hid in the home of the poet, Othman Hussein.

They hid in the village of Khuzaa.

They hid in the thousands of houses damaged or destroyed.

They hid in 84 schools and 23 medical facilities.

They hid in a cafe, where Gazans were watching the World Cup.

They hid in the ambulances trying to retrieve the injured.

They hid themselves in 24 corpses, buried under rubble.

They hid themselves in a young woman in pink household slippers, sprawled on the pavement, taken down while fleeing.

They hid themselves in two brothers, eight and four, lying in the intensive burn care unit in Al-Shifa.

They hid themselves in the little boy whose parts were carried away by his father in a plastic shopping bag.

They hid themselves in the “incomparable chaos of bodies” arriving at Gaza hospitals.

They hid themselves in an elderly woman, lying in a pool of blood on a stone floor.

Hamas, they tell us, is cowardly and cynical.